section_heading: Odlike
paragraph_text: Crkva se sastoji od župnog dvora i auditorija, povezanih zajedničkim ulazom, kako bi se napravilo slovo H (ako gledamo tlocrt). Kompletan prekid s tradicionalnim projektom crkve bio je oblik bloka. Interijer je spektakularna izložba složenih prostornih veza i smjelog geometrijskog ornamenta. Kako bi smanjio buku s jako prometne ulice u kojoj se nalazila crkva, Wright je uklonio prozore u razini ulice i umjesto njih stavio vitraje na krovu i svjetlarnike duž gornjih zidova. Kako auditorij ima sjedalice u prizemlju ispred oltara, ali i dvije galerije sa sjedalicama, nijedan vjernik nije udaljen više od 12 m od oltara. Wright je posudio neke elemente iz svog ranijeg dizajna, Zgrade Larkin, a dvodijelni dizajn je kasnije ponovio u Guggenheim muzeju u New Yorku.